_:n0edf2cc13e804bb6a80911ca9a8abd50xb0
<http://schema.org/articleBody>
"\r\n\r\nபொதுவாக பிரியாணி அனைவரும் விரும்பி சாப்பிடக் கூடியது. இதில் பல வகைகள் உண்டு. அதில் மீன் பிரியாணியும் ஒன்று. அதை செய்வது எப்படி என்பதை இங்கே பார்க்கலாம்.\r\n\r\nதேவைப்படும் பொருட்கள்\r\n\r\n \tபாஸ்மதி அரிசி - 3/4 கிலோ\r\n \tமீன் - 3/4 கிலோ (பெரிய வகை துண்டு மீன்)\r\n \tவெங்காயம் - 3\r\n \tதக்காளி - 3\r\n \tபச்சை மிளகாய் - 3\r\n \tஇஞ்சி, பூண்டு விழுது - 3 மேசைக்கரண்டி\r\n \tபட்டை, கிராம்பு, ஏலம், பிரிஞ்சி இலை - தலா 2\r\n \tதயிர் - ஒன்றரை கப்\r\n \tமிளகாய் தூள் - 2+1 தேக்கரண்டி\r\n \tமஞ்சள் தூள் - 1 + 1/2 தேக்கரண்டி\r\n \tவெள்ளை மிளகு தூள் - ஒரு தேக்கரண்டி\r\n \tசீரகத் தூள் - ஒரு தேக்கரண்டி\r\n \tசோம்பு தூள் - அரை தேக்கரண்டி\r\n \tகரம் மசாலா தூள் - 2 தேக்கரண்டி\r\n \tகெட்டி தேங்காய் பால் - ஒரு கப்\r\n \tஎலுமிச்சை சாறு - ஒரு மேசைக்கரண்டி\r\n \tஎண்ணெய் புதினா, கொத்தமல்லித்தழை, உப்பு - தேவையான அளவு\r\n\r\nசெய்முறை :\r\n\r\n \tகொத்தமல்லி, வெங்காயம், தக்காளியை பொடியாக நறுக்கி கொள்ளவும்.\r\n \tமீனை சுத்தம் செய்து எடுத்துக் கொள்ள வேண்டும். அதனுடன் அரை தேக்கரண்டி மஞ்சள் தூள், ஒரு தேக்கரண்டி மிளகாய் தூள், ஒரு மேசைக் கரண்டி இஞ்சி, பூண்டு விழுது, உப்பு சேர்த்த மசாலாவில் பிரட்டி 1 மணிநேரம் ஊற வைக்கவும்.\r\n \tநறுக்கி வைத்துள்ள வெங்காயம், தக்காளி, பச்சை மிளகாய் மற்றும் மசாலாவில் பிரட்டி வைத்த மீனை தவாவில் போட்டு அரை பதமாக பொரித்தெடுக்க வேண்டும்.\r\n \tஅடி கனமான பாத்திரத்தை அடுப்பில் வைத்து எண்ணெய் ஊற்றி சூடானதும் பட்டை, கிராம்பு, ஏலக்காய், பிரிஞ்சி இலை தாளிக்க வேண்டும்.\r\n \tபின் வெங்காயம், பச்சை மிளகாய் போட்டு வதக்கி, பொன்னிறமானதும் இஞ்சி, பூண்டு விழுது, சோம்பு தூள் சேர்த்து வதக்க வேண்டும்.\r\n \tஅதனுடன் தக்காளி மற்றும் தூள் வகைகள் சேர்த்து நன்கு கிளறிவிடவும்.\r\n \tபின் புதினா, கொத்தமல்லித்தழை, உப்பு சேர்த்து 5 நிமிடம் வேக விட்டு, தயிர், தேங்காய் பால், எலுமிச்சை சாறு சேர்த்து நன்கு கிளறிவிட்டு 2 நிமிடம் வேக விட வேண்டும்.\r\n \tபிறகு பொரித்த மீன் துண்டுகளைப் போட்டு கொதிக்க விட்டு, மீனை தனியாக எடுத்து வைக்கவும்.\r\n \tபின் அரிசியை களைந்து போட்டு, மூடி போட்டு 15 நிமிடம் சிம்மில் வேக வைத்ததும் நன்கு கிளறிவிட்டு, தனியாக எடுத்து வைத்துள்ள மீன் துண்டுகளைப் போட்டு இறக்கினால் கமகமக்கும் மீன் பிரியாணி ரெடி.\r\n"
<https://trendlylife.com/2019/07/18/%E0%AE%A8%E0%AE%BE%E0%AE%B5%E0%AE%BF%E0%AE%B2%E0%AF%8D-%E0%AE%9A%E0%AF%81%E0%AE%B5%E0%AF%88-%E0%AE%95%E0%AF%82%E0%AE%9F%E0%AF%8D%E0%AE%9F%E0%AF%81%E0%AE%AE%E0%AF%8D-%E0%AE%AE%E0%AF%80%E0%AE%A9/>